CELEX: C2005/006/81
Language: fi
Date: 2005-01-08 00:00:00
Title: Asia T-432/04: Walter Parlanten 22.10.2004 Euroopan yhteisöjen komissiota vastaan nostama kanne

8.1.2005   
            
            
               FI
            
            
               Euroopan unionin virallinen lehti
            
            
               C 6/41
            
         Walter Parlanten 22.10.2004 Euroopan yhteisöjen komissiota vastaan nostama kanne
   (Asia T-432/04)
   (2005/C 6/81)
   Oikeudenkäyntikieli: ranska
   Walter Parlante, kotipaikka Enghien (Belgia), on nostanut 22.10.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Lucas Vogel.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa nimittävän viranomaisen 5.7.2004 tekemän päätöksen, jolla hylätään kantajan 26.2.2004 tekemä valitus, jolla kantaja moittii päätöstä evätä häneltä ylennys palkkaluokasta C2 palkkaluokkaan C1 ylennyskierroksella 2003;
            
         
               —
            
            
               jos on tarpeen, kumoaa myös nimittävän viranomaisen alun perin joulukuussa 2003 tekemän päätöksen, jolla kantajalta evättiin hänen ylennyksensä palkkaluokasta C2 palkkaluokkaan C1 ylennyskierroksella 2003;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja vetoaa henkilöstösääntöjen 45 artiklan rikkomiseen, syrjintäkiellon periaatteen loukkaamiseen ja ilmeiseen arviointivirheeseen. Kantajan mukaan uusi ylentämismenettely ei takaa enää yksittäisten virkamiesten ansioiden asianmukaista ja oikeudenmukaista vertailua, koska vertailu tapahtuu ainoastaan saman pääosaston muiden virkamiesten kanssa.
   Kantaja väittää lisäksi, että henkilöstösääntöjen 45 artiklan yleisten täytäntöönpanosäännösten 12 artikla on vastoin henkilöstösääntöjen 45 artiklaa ja syrjivä siltä osin kuin tietyille virkamiehille myönnetään ylennyskierroksen 2003 kuluessa täydentäviä etusijapisteitä pelkästään sillä perusteella, että heitä on ehdotettu ylennettäviksi ylennyskierroksella 2002 ilman, että heitä on todellisuudessa ylennetty.
   Kantaja vetoaa myös luottamuksensuojan periaatteen loukkaamiseen.